Hmm … ti browser mo ket daan unayen.
Pabaroen tayo ti browsermo tapno maganasam iti napaspaspas, ken nataltalgen nga kapadasan ayan iti site.
Medicaid vs Medicare: Mabalin a maalam nga agpada
Naipakdaar: January 17, 2020
Petsa ti kaudian a pannakapabaro: Abril 02, 2021
Medicaid ken Medicare. Narigat ti agpanunot iti dua a balikas a mangpataud iti adu a pannakariro.
- Ania ti pagdumaan dagitoy dua a programa ti gobierno iti seguro ti salun-at?
- Ania a talaga ti Medicaid ken Medicare?
- Siasino ti maikari a makaala ti Medicaid wenno makaala ti Medicare?
- Ken kasano a maala ti sumagmamano a tattao dagitoy dua?
Ituloy ti agbasa tapno ammuen dagiti sungbat kadagiti saludsod ken dadduma pay.
Alaem ti libre a giya iti doble a plano
Amin a masapul a maammoam maipapan kadagiti Doble a Plano kadagiti Nasingsingayan nga Kasapulan a napaminsan, nanam-ay a giya.
Ti pagdumaan ti Medicaid ken Medicare.
Ti pagdumaan ti Medicaid ken Medicare ket ti Medicaid imatmatonan dagiti estado ken naibasar iti matgedan. Ti Medicare ket imatmatonan ti pederal a gobierno ken naibasar iti tawen. Ngem adda dagiti naisangsangayan a situasion, kas koma ti sumagmamano a disabilidad, a mabalin a mangpalubos tapno makaala ti Medicare dagiti naub-ubbing a tattao.
Ania ti Medicaid?
Ti Medicaid ket wagas a panangala iti panangtaripato ti salun-at iti nababbaba a gatad wenno no maminsan awan pay ti bayadna. Ti Medicaid ket imatmatonan ti tunggal estado, isu a dagiti kasapulan iti pannakaikari ket mabalin nga agbaliw-baliw kada estado. Mabalin pay nga adda sabali a nagan ti programa a Medicaid iti estadom. Importante a laglagipen a masapul nga agpa-recertifyka para iti Medicaid kada tawen.
Kadawyan a sakupen ti Medicaid dagiti:
- Ubbing
- Babbai a masikog
- Babbaket ken lallakay ken tattao nga addaan kadagiti disabilidad
- Maikari a nataengan a nababa ti matgedanda
Ania ti Medicare?
Ti Medicare ket programa ti seguro ti salun-at iti pagilian nga imatmatonan ti gobierno pederal. Masakupan ti seguro ti Medicare:
- Tattao nga agtawen iti 65 ken natataeng pay.
- Adda sumagmamano a tattao a naub-ubing ngem 65 ti mabalin a kualipikado gapu iti disabilidad wenno sabali pay a naisangsangayan a kasasaad.
Tumultulong ti Medicare kadagiti minilion a senioren ti edadda nga Amerikano ken tattao nga addaan disabilidad tapno masakupan iti dadduma a mabayadan iti panangtaripato iti salun-at. Addaan 4 ti Medicare iti nagduduma a paset. Makatulong daytoy a mangted kadagiti tattao ti ad-adu a pagpilian iti panangtaripato iti salun-at, tapno mapilida ti plano ti panangtaripato iti salun-at a kasayaatan a makasabet kadagiti kasapulanda.
Dagiti 4 a paset ti Medicare.
FYI (Impormasion para kenka): Dagiti Part A ken B ket maaw-awagan pay kas “Original Medicare.”
Tumultulong iti panagbayad para kadagiti panagtalinaed iti ospital ken pannakataripato ti pasyente iti uneg ti ospital.
Tumultulong B iti panagbayad para kadagiti panagbisita iti doktor ken panangtaripato ti outpatient.
Idiaya dagiti pribado a kompanya ti seguro ti dadduma pay a kita ti plano ti Medicare nga addaan kadagiti nayon a benepisio nga ad-adu pay ngem iti Original Medicare:
Pagtiponenna ti Part A (seguro iti ospital) ken Part B (medikal a seguro) iti maymaysa a plano a masansan a pakairamanan met ti masakupan a seguro para ti naireseta nga agas.
Masakupan ti seguro para iti naireseta nga agas.
Kasano a maalam ti agpada a Medicaid ken Medicare?
Sumagmamano a tattao ti kualipikado para iti Medicare gapu iti tawenda (agtawenda iti 65 wenno natataeng pay) wenno gapu ta addaanda iti disabilidad. Maikarida pay para iti Medicaid gapu ta masabetda dagiti kasapulan ti Medicaid iti estadoda. Dagitoy a tattao ket “doble’t-pakaikarianda” wenno dual eligible gapu ta maikarida agpada iti Medicare ken Medicaid.
Ania dagiti doble a plano iti salun-at?
Nadisenio dagiti doble a plano iti salun-at para laeng kadagiti tattao nga addaan iti agpada a Medicaid ken Medicare. Dagitoy ket naisangsangayan a kita ti plano ti Medicare Part C (Medicare Advantage). Pagtiponen dagiti dua a plano iti salun-at ti masakupan ti seguro para iti ospital, medikal ken naireseta nga agas. Mapagtalinaedmo amin a benepisiom iti Medicaid. Ken makaalaka pay kadagiti ad-adu a benepisio ngem iti Original Medicare. Ken mabalin a maalam amin iti kas kababa ti $0 a premium ti plano.
Kitaen ti "Mapukawko Kadi dagiti Benepisyok iti Medicaid?" nga artikulo.
Ania dagiti doble a plano para iti naisangsangayan a kasapulan?
Dagiti doble a plano iti salun-at ket maaw-awagan pay kas doble a plano para iti naisangsangayan a kasapulan. Dagitoy ket idiaya dagiti pribado a kompania ti seguro, isu a makasarakka iti doble a plano ti salun-at a kasayaatan a makasabet kadagiti kasapulam iti seguro ti salun-at. Saan a baliwan ti doble a plano ti salun-at ti pannakaikarim wenno benepisiom iti Medicaid.
Kitaen dagiti plano ti UnitedHealthcare iti lugarmo
Mabalin ang agbaliw dagiti benepisio ti Dual-eligible wenno Medicaid a plano depende iti pagnanaedam. Agbirok segun iti ZIP code mo tapno masarakam ti kasayaatan a plano a makasabat kadagiti kasapulam para ti taripato iti salun-at.
ilo_Latn ilo_Latn ilo_Latn eng_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn